recursal/SuperWikiNEXT-32B huggingface dataset:
**ممبئی یونیورسٹی** جسے ایم یو بھی کہا جاتا ہے بھارت کی ابتدائی ریاستی جامعات میں سے ایک اور مہاراشٹر کی سب سے قدیم یونیورسٹی ہے۔

ممبئی یونیورسٹی میں بیچلرز، ماسٹرز اور پی ایچ ڈی کورس کے علاوہ مختلف شعبہ ہائے فنون میں ڈپلوما اور اسناد جاری کی جاتی ہیں۔ بیشتر نصابوں کی تدریسی زبان انگریزی ہے۔ ممبئی شہر میں یونیورسٹی کے تین کیمپس (کلینا کیمپس، تھانہ کیمپس اور فورٹ کیمپس) ہیں اور بیرون شہر ایک۔ ان میں فورٹ کیمپس محض انتظامی امور کے لیے مختص ہے۔ ممبئی میں موجود متعدد ادارے جو پہلے یونیورسٹی سے ملحق تھے اب خود مختار ادارے یا جامعات کی شکل اختیار کر چکے ہیں۔ ممبئی یونیورسٹی کو دنیا کی بڑی یونیورسٹیوں میں شمار کیا جاتا ہے۔ سنہ 2011ء میں یونیورسٹی میں زیر تعلیم طلبہ کی تعداد 549432 تھی۔ فی الحال اس سے 711 کالج ملحق ہیں۔

تاریخ
-----

سر چارلس ووڈ کے 1854ء کے ہدایت نامے کے مطابق سنہ 1857ء میں بمبئی اسوسی ایشن کی جانب سے حکومت برطانیہ کے حضور عرض گزاری گئی اور بعد ازاں بمبئی یونیورسٹی کا قیام عمل میں آیا۔ اسے برطانوی جامعات خصوصاً لندن یونیورسٹی کی طرز پر بنایا گیا تھا۔:188

یونیورسٹی میں سب سے پہلے جو شعبے قائم کیے گئے وہ شعبہ فنون اور شعبہ طب تھے۔ شعبہ فنون یا آرٹس الفنسٹن کالج میں جبکہ شعبہ طب گرانٹ میڈیکل کالج میں تھا۔ مذکورہ دونوں کالج یونیورسٹی کے قیام سے پہلے قائم ہو چکے تھے تاہم یونیورسٹی کے قیام کے بعد انہوں نے اسناد جاری کرنے کے اختیارات یونیورسٹی کو سونپ دیے۔ 1862ء میں یونیورسٹی نے پہلی اسناد جاری کیں۔

ابتدا میں ممبئی کا ٹاؤن ہال یونیورسٹی کے دفتر کے طور پر استعمال ہوتا تھا۔

سنہ 1904ء تک یونیورسٹی نے صرف امتحانات کروائے، کالجوں کے الحاق منظور کیے، نصاب تیار کیے اور نصاب تیار کرنے والے دوسرے کالجوں کو ہدایات جاری کیں۔ 1904ء سے تدریسی محکمے، تحقیقی شعبے اور پوسٹ گریجویٹ کورس شروع کیے گئے اور ساتھ ہی کچھ دوسرے شعبے بھی قائم ہوئے۔ سنہ 1947ء میں آزادی کے بعد یونیورسٹی کے کاموں اور اختیارات کو از سر نو بمبئی یونیورسٹی ایکٹ، 1953ء کے تحت مرتب کیا گیا۔ 1996ء میں یونیورسٹی کا نام بمبئی یونیورسٹی سے ممبئی یونیورسٹی کیا گیا۔

سنہ 1949ء میں طلبہ کی تعداد 42272 تھی اور 80 کالج ملحق تھے۔ 1975ء میں یہ تعداد بڑھ کر بالترتیب 156190 اور 114 ہو گئی۔

حوالہ جات
---------

1. ↑  "Mumbai University records 60% rise in students" : DNA – Daily News and Analysis newspaper article, Monday, 21 March 2011.
2. ↑  With 811 colleges, Pune varsity 2nd largest in country *The Times of India* newspaper article : 4 November 2013
3. 1 2 3 4 5 6  Aroon Tikekar (2006)۔ The Cloister's Pale: A Biography of the University of Mumbai (2nd ایڈیشن)۔ Mumbai: Popular Prakashan۔ ISBN 81-7991-293-0
4. ↑  Aroon Ṭikekara (2006)۔ The Cloisters Pale (2nd ایڈیشن)۔ Mumbai: Popular Prakashan۔ صفحہ: 327۔ ISBN 817991293-0
5. ↑  مہاراشٹر حکومت Gazette 4 September 1996

مزید دیکھیے
-----------

* بھارت میں تعلیم

بیرونی روابط
------------

|  |  |
| --- | --- |
|  | ویکی ذخائر پر **ممبئی یونیورسٹی** سے متعلق سمعی و بصری مواد ملاحظہ کریں۔ |

* دفتری ویب سائٹ Edit this at Wikidata
"آنا میری جان میری جان سنڈے کے سنڈے" ساٹھ دہائیاں پرانا ایک مشہور زمانہ بالی وڈ فلمی گانا ہے۔

گانے کے کوائف
-------------

**سال:** 1947ء

**فلم کا نام:** شہنائی

**آواز:** چیتلکر اور مینا

**ہدایتکار:** پی۔ ایل۔ سنتوشی

**کاسٹ:** ناصر خان، ریحانہ، اِندُومتی، کُم کُم

**موسیقی:**

**نغمہ نگار:**

بول
---

آنا میری جان، میری جان، سنڈے کے سنڈے

آئی لو یو

بھاگ یہاں سے دور

--

تجھے پیرس دکھاؤں، تجھے لندن گھماؤں

تجھے برینڈی پلاؤں، تجھے وہسکی پلاؤں

اور کھلاؤں۔۔

کھلاؤں مرغی کے، مرغی کے انڈے، انڈے

آنا میری جان میری جان سنڈے کے سنڈے

احیاء
-----

1997ء میں بالی وڈ کی آزادی کے بعد سے پچاسویں سالگرہ پر بھارتی سینیما کے معروف ترین گانوں کو ایک البم کی شکل میں نئے سرے سے ریکارڈ کیا جس میں اس گانے سمیت مختلف ادوار کے بہترین گانے، اپنے پرانے طرز کو قائم رکھتے ہوئے شائقین کو پیش کیے گئے۔ اس البم کا نام اسی گانے سے لیے گیا۔ البم کا نام "ری وائیول 1997" ہے۔

بیرونی روابط
------------

سنڈے کے سنڈے یوٹیوب پر

حوالہ جات
---------

1. ↑  "سانگز ڈاٹ پی کے پر البم کا قابلِ ڈاؤنلوڈ نسخہ"۔ 22 جنوری 2013 میں اصل سے آرکائیو شدہ۔ اخذ شدہ بتاریخ 29 مارچ 2013  الوسيط `|url-status=` تم تجاهله (معاونت)
**طفیل احمد جمالی** (1919ء - 12 اگست، 1974ء) پاکستان سے تعلق رکھنے والے اردو زبان کے نامور صحافی، شاعر، مزاح نگار اور ادیب تھے۔ انہوں نے **انجام کراچی، نگار کراچی**، مجید لاہوری کے **جریدے نمکدان** اور **چین باتصویر** (بیجنگ-China Pictorial) کی ادارت کے فرائض انجام دیے۔

حالات زندگی
-----------

طفیل احمد جمالی 1919ء کو بنارس، برطانوی ہندوستان میں پیدا ہوئے۔۔ انہوں نے جامعہ الہٰ آباد سے بی اے کیا۔ ابتدا میں انہوں نے دہلی کے مختلف اخبارات کے لیے جز وقتی کام کیا، بعد ازاں منشور نامی اخبارسے وابستہ ہو گئے۔ تقسیم ہند کے بعد وہ پاکستان منتقل ہو گئے اور کراچی میں سکونت اختیار کی۔ یہاں روزنامہ جنگ سے وابستہ ہو گئے۔ جب میاں افتخار الدین نے امروز کو کراچی سے چراغ حسن حسرت کی ادارت میں شائع کیا تو طفیل احمد نے امروز میں **پہلا درویش** کے نام سے فکاہیہ کالم لکھنا شروع کیا۔ ان کے ملکی حالات و سیاست کے ساتھ ساتھ سماجی برائیوں پر ان کے فکاہیہ کالم بہت مشہور ہوئے۔ امروز کی کراچی سے بندش کے بعد انہوں نے فلموں کے لیے گیت اور مکالمے تحریر کیے۔ ہمایوں مرزا نے اپنی فلم **بڑے آدمی** میں ان سے گانے لکھوائے جن کو گانے کے لیے ممبئی سے مبارک بیگم کو بلوایا گیا، خصوصاً گیت **سن لو رنگیلے جوانو** اور ایک غزل **آسماں والے تیری دنیائے فانی دیکھ لی موت آساں ہو گئی** بہت مشہو ہوئی۔ سلیم احمد کی فلم **راز** کے گانے بھی انہوں نے تحریر کیے تھے جس میں زبیدہ خانم کا گانا**چھلک رہی ہیں مستیاں** بہت مشہور ہوا۔۔ اس کے علاوہ وہ نگار کراچی اور لیل و نہار کراچی سے وابستہ رہے۔ اسی دوران انہوں نے **انجام** کراچی اور **چین با تصویر** (بیجنگ) کی ادارت کے فرائض بھی انجام دیے۔

اخبارات و جرائد کی ادارت
------------------------

* نگار کراچی
* نمکدان
* انجام کراچی
* چین با تصویر بیجنگ

وفات
----

طفیل احمد جمالی 12 اگست، 1974ء کو کراچی، پاکستان میں انتقال کر گئے۔ وہ کراچی میں سخی حسن کے قبرستان میں آسودۂ خاک ہیں۔

حوالہ جات
---------

1. 1 2  طفیل احمد جمالی، بائیو ببلوگرافی ڈاٹ کام، پاکستان
2. 1 2 3  اردو مزاحیہ کالم اور طفیل احمد جمالی، روزنامہ ڈان کراچی، 14 اگست 2011ء
3. 1 2 3  عقیل عباس جعفری، پاکستان کرونیکل، ورثہ پبلی کیشنز کراچی، 2010ء، ص 395
4. ↑  ایک ذہین اور بہترین صحافی طفیل احمد جمالی مرحوم، نجم آراء، اخبار اردو، شمارہ دسمبر 2012ء، ادارہ فروغ قومی زبان، پاکستان
بیبو( 1906–1972) ہندی اور اردو فلموں میں کام کرنے والی گلوکار اداکارہ تھی۔
1933 سے 1947 تک اس نے بھارتی سینما گھر میں کام کیا۔ 1947 میں تقسیم ہند کے بعد وہ پاکستان منتقل ہو گئی۔
اس نے اپنی اداکاری کا کیرئیر اجنتا سینیٹون لمیٹڈ کے ساتھ شروع کیا۔ 1933 میں ایم ڈی بھاوننی اور اے پی کپور جیسے ڈائریکٹروں کے ساتھ کام کیا۔
وہ 1930 کی اونچے پائے کی مرکزی کردار ادا کرنے والی اداکاراؤں جیسے کہ دیویکا رانی،درگا خوٹے،سلوچنہ (روبی مائرز) ،مہتاب شانتا اپتی، سبیتا دیوی ،لیلا دیسائی اور نسیم بانو میں سے ایک تھی۔
اس کو 1930 اور 1940 کی دہائی کی سب سے اہم اور مقبولیت کی حامل اداکار ستارہ کہا جاتا تھا۔
اس کی سب سے زیادہ شہرت کی وجہ 1939 میں ایک گانے کے بول بنے جو فلم" غریب کے لعل "سے تھا جو کملا کرانتی اور مرزا مشرف نے گایا۔ اس کی موسیقی صغیر آصف نے دی اور بول رفی کشمیری نے لکھے۔" تجھے بیببو کہوں کہ سلوچنہ" جہاں سلوچنہ کو ایک اور مقبول ادکارہ کے حوالے کے طور پر لیا گیا۔ ایسا پہلی بار ہوا تھا کہ مشہور اداکارؤں کا نام کسی گانے میں استمعال کیا گیا ہو۔ اور یہ لوگوں میں بہت مقبول ہوا۔
بیببو بھارتی سینما کی تاریخ مین پہلی موسیقیار کمپوزر عورت تھی۔ 1934 میں عدل جہانگیر کے لیے موسیقی تشکیل دی۔ایک سال قبل ،اداکارہ نرگس کی ماں جددان بائی تلاش حق فلم کی موسیقی تشکیل دی ، 1937 میں وہ دوسری فلم کازک کی لڑکی کی بھی موسیقی کی ڈائریکٹر تھی۔
اس نے ماسٹر نثار، سریندرا اور کمار جیسے اداکاروں کے ساتھ کام کیا۔ ان اداکاروں کے ساتھ اس کے کام کے تعلقات بہت مشہور تھے۔ اور اس کی فلمی جوڑی کو سریندرا کے ساتھ بہت پسند کیا گیا۔ اس جوڑی نے کئی سپر ہٹ فلمیں کی ،جن میں 1936 کی منموہن، 1937 میں جاگیردار، گراما فون سنگر اورڈائنامائٹ 1938 میں اور صرف عورت 1939 میں شامل ہیں۔
بیببو کی زندگی کے آخری دن نہایت کمپسری اور غربت سے لڑنے کی جدوجہد میں گذرے۔25 مئی 1972 میں اس کی وفات ہوئی۔

حوالہ جات
---------

1. ↑  "Bibbo"۔ muvyz.com۔ Muvyz, Ltd.۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 27 جولا‎ئی 2015  الوسيط `|url-status=` تم تجاهله (معاونت)

بیرونی روابط
------------

* انٹرنیٹ مووی ڈیٹابیس (IMDb) پر Bibbo
* Bibbo Rare Picture:
تنظیم براۓ قومی مزاحمت آذربایجان

Azerbaijan National Resistance Organization
**تنظیم برائے قومی مزاحمت آذربایجان**

تعارف
-----

**تنظیم برائے قومی مزاحمت آذربایجان** (انگریزی: (Azerbaijan National Resistance Organization(ANRO)(فارسی: تشکیلات مقاومت ملی آذربایجان) 2006 میں قائم کی گئی ایک آذاد تنظیم ہیں۔

ANRO خود کو آذربائیجان کے نیشنل موومنٹ کے ایک حصہ اور ذیلی تنظیم کے طور پر متعین کرتا ہے۔ آذربائیجان کے جنوب میں ترک ملت کی بنیادی اقتصادی، سیاسی، سماجی، ثقافتی اور انسانی حقوق کے ساتھ ساتھ بنیادی آزادیوں کو طلب اور دوبارہ حاصل کرنے کی جدوجہد کرتا ہے۔ ANRO اجتماعی جدوجہد کے طریقوں اور جمہوری اقدار کے حدود کے اندر کام کرنے پہ یقین رکھتا ہے۔ اور ہر قسم کی تشدد سے خاص طور پر سرکاری اور منظم مسلح دہشت گردی سے انکار کرتا ہے۔

**تنظیم برائے قومی مزاحمت آذربایجان** جنوبی آذربائیجان میں ترکوں کی خود مختاری کے تحفظ کے لیے کی ماحول کی سازگاری اور خود دار ید کے لیے ضروری شرائط کے قیام اور انھیں پوری کرنے کے لیے کوشاں ہیں۔

ANRO کی نظر میں خود مختاری سے لطف اندوز ہونے کے لیے جدوجہدآذربائیجان میں مقیم ترک قوم کا قانونی اور اصولی حق ہے۔ ArazNewsآرکائیو شدہ (Date missing) بذریعہ araznews.org (Error: unknown archive URL)**تنظیم برائے قومی مزاحمت آذربایجان** کے اطلاعات و نشریات کا عضو ہے اور "بابک چلابیانلی" تنظیم کے ترجمان کے حیثیت سے فرائض سر انجام دے رھيں ہيں۔

**تنظیم برائے قومی مزاحمت آذربایجان** کی دسویں سالگرہ کی تقریب 22 مارچ مارچ 2016 کو جنوبی آذربایجان میں دیگر تنظیموں کے حکام، ممبروں، حامیوں اور مہمانوں کی موجودگی ميں منعقد ہوئی۔

تنظیم برائے قومی مزاحمت آذربایجان ایران کے آبادی کے 16 ٪ ترکوں کے ساتھ امتیازی سلوک کی وجہ سے اور ان کے خود مختاری کے حق کے لیے ترکوں کے علیحدگی پسند کی حمایت کرتا ہے۔۔

حوالہ جات
---------

1. ↑  "بیانیہ اعلام موجودیت تشکیلات مقاومت ملی آذربایجان"۔ 29 جولا‎ئی 2016 میں اصل سے آرکائیو شدہ۔ اخذ شدہ بتاریخ 02 ستمبر 2017  الوسيط `|url-status=` تم تجاهله (معاونت)
2. ↑  Azeri Movement Argues for Independence From Iran
3. ↑  "Azerbaijan National Resistance Organization (ANRO); A Brief Introduction"۔ 04 ستمبر 2017 میں اصل سے آرکائیو شدہ۔ اخذ شدہ بتاریخ 02 ستمبر 2017  الوسيط `|url-status=` تم تجاهله (معاونت)
4. ↑  "«Iran: Political Opposition Groups, Security Forces, Selected Human Rights Issues, Rule of Law COI Compilation جولائی 2015 This report serves the specific purpose ۔۔۔»"۔ 20 دسمبر 2016 میں اصل سے آرکائیو شدہ۔ اخذ شدہ بتاریخ 02 ستمبر 2017  الوسيط `|url-status=` تم تجاهله (معاونت)
5. ↑  "آزربایجان میللی دیرنیش تشکیلاتی‌نین اینانج‌لار تمه‌لی"۔ 02 مئی 2016 میں اصل سے آرکائیو شدہ۔ اخذ شدہ بتاریخ 02 ستمبر 2017  الوسيط `|url-status=` تم تجاهله (معاونت)
6. ↑  "The Tenth Anniversary of "Azerbaijan National Resistance Organization "Was Commemorated"۔ 08 ستمبر 2017 میں اصل سے آرکائیو شدہ۔ اخذ شدہ بتاریخ 02 ستمبر 2017  الوسيط `|url-status=` تم تجاهله (معاونت)
**اورینٹل کالج میگزین** علمِ مشرقیہ کی تحقیق کا نامور جریدہ ہے جو فروری 1925ء میں پروفیسر مولوی محمد شفیع کی زیرِ ادارت میں لاہور سے جاری ہوا۔ یہ جریدہ پنجاب یونیورسٹی اورینٹل کالج کا ترجمان ہے اور اس کے موجودہ مدیر اعلیٰ اورینٹل کالج کے پرنسپل پروفیسر ڈاکٹر معین نظامی ہیں۔

اس جریدے کا مقصد طلبہ میں شوق تحقیق پیدا کرنے کے علاوہ علومِ شرقیہ کی تحریک و تقویت ہے۔اوائل میں یہ جریدہ چار ماہی تھا اور سال میں تین بار شائع ہوتا تھا، بعد میں سہ ماہی ہو گیا۔ ابتدائی زمانے میں اس کے دو حصے تھے۔ ایک حصے میں عربی، فارسی، پنجابی ، اردو کے تحقیقی مضامین فارسی خط میں اور دوسرے حصے میں سنسکرت، ہندی اور پنجابی کے مضامین گورمکھی میں ہوتے تھے۔ ہندی اور پنجابی کے حصوں کے لیے ڈاکٹر لکشمن سروپ اور بھائی بے انت سنگھ ادارت کے فرائض سر انجام دیتے تھے، اردو عربی اور فارسی حصے کی ادارت خود مولوی محمد شفیع کے سپرد تھی، انھوں نے یہ خدمات 1943ء تک حسن و خوبی سے ادا کیں۔مولوی محمد اقبال کا دور 1943ء سے فروری 1948ء تک کے عرصے پر محیط ہے۔ اس کے بعد برکت علی قریشی مدیر مقرر ہوئے۔ شمارہ مئی 1950ء کی تدوین ایم عباس شوستری نے کی، لیکن شمارہ اگست 1950ء سے ڈاکٹر سید محمد عبد اللہ جو اورینٹل کالج کے نئے پرنسپل تھے خدمات سر انجام دینے لگے، ان کے عہد میں یہ روایت مستحکم ہو گئی کہ اورینٹل کالج کا پرنسپل ہی میگزین کا مدیر بھی ہوتا تھا۔ اس حیثیت میں بعد میں ڈاکٹر محمد باقر، ڈاکٹر عبادت بریلوی، ڈاکٹر وحید قریشی اور ڈاکٹر سید محمد اکرم نے یہ خدمات سر انجام دیں، لیکن خوبی کی بات یہ ہے کہ اس کے تحقیقی مزاج میں کوئی نمایاں تبدیلی نہیں آئی۔ یہ میگزین اب بھی تسلسل کے ساتھ شائع ہوتا ہے۔

حوالہ جات
---------

1. 1 2  ڈاکٹر انور سدید، پاکستان میں ادبی رسائل کی تاریخ، اکادمی ادبیات پاکستان اسلام آباد، جنوری 1992ء، ص 92
**چیلسی** میلبورن ، وکٹوریہ ، آسٹریلیا کا ایک مضافاتی علاقہ ہے، 30 میلبورن کے سینٹرل بزنس ڈسٹرکٹ کے جنوب مشرق میں کلومیٹر، کنگسٹن کے مقامی حکومتی علاقے کے اندر واقع ہے۔ چیلسی نے 2021ء کی مردم شماری میں 8,347 کی آبادی ریکارڈ کی تھی۔ چیلسی پورٹ فلپ پر واقع ہے اور مورڈیالاک اور فرینکسٹن کے درمیان خلیج کے کنارے سب سے اہم مضافاتی مرکز ہے۔ چیلسی موسم گرما کے دوران ساحل سمندر پر جانے والوں میں بہت مقبول ہے۔ دو صد سالہ پارک بھی مشہور ہے، جو تقریباً 1 پر واقع ہے۔ ایک سابقہ کوڑے کے ٹپ کی جگہ پر اندرون ملک کلومیٹر۔ اسے حال ہی میں جدید باربی کیو اور کھیل کے سامان کے ساتھ دوبارہ تیار کیا گیا ہے، خاص طور پر ماؤنٹ چیلسی ایڈونچر کھیل کا میدان۔فرینکسٹن ریلوے لائن پہلی بار 1882ء میں چیلسی کے علاقے سے گزری اور چیلسی اسٹیشن 1907 میں کھولا گیا، جیسا کہ چیلسی پوسٹ آفس تھا۔ دوسری جنگ عظیم کے بعد چیلسی کا زیادہ تر علاقہ تیار ہونے سے پہلے ان سہولیات نے آہستہ آہستہ بڑھتی ہوئی آبادی کی خدمت کی۔ 1960ء اور 1970ء کی دہائیوں میں ایک منزلہ اکائیوں کے لیے راستہ بنانے کے لیے بہت سے مکانات منہدم کیے گئے۔ چیلسی میں میلبورن کے دوسرے مضافاتی علاقوں کی نسبت چھوٹے گھرانے، بچوں کے ساتھ کم خاندان اور زیادہ عمر رسیدہ افراد ہیں۔

حوالہ جات
---------

1. 1 2
2. ↑    ویکی ڈیٹا پر  (P1566) کی خاصیت میں تبدیلی کریں"صفحہ چیلسی، وکٹوریہ في GeoNames ID"۔ GeoNames ID۔ اخذ شدہ بتاریخ 6 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)
3. ↑    ویکی ڈیٹا پر  (P402) کی خاصیت میں تبدیلی کریں "صفحہ چیلسی، وکٹوریہ في خريطة الشارع المفتوحة"۔ OpenStreetMap۔ اخذ شدہ بتاریخ 6 جنوری 2024ء
  line feed character في `|accessdate=` على وضع 14 (معاونت); تحقق من التاريخ في: `|access-date=` (معاونت)
**رمسی** (مینکس: *Rhumsaa*)‏ آئل آف مین کے شمال میں ایک ساحلی شہر ہے۔ یہ ڈگلس کے بعد جزیرے کا دوسرا بڑا قصبہ ہے۔ اس کی آبادی 2016ء کی مردم شماری کے مطابق 7,845 ہے۔  اس میں جزیرے پر سب سے بڑے بندرگاہوں میں سے ایک ہے اور اس کا ایک نمایاں چھوڑا ہوا گھاٹ ہے جسے کوئینز پیئر کہا جاتا ہے (فی الحال بحالی کے تحت)۔ یہ پہلے سکاٹ لینڈ کے ساتھ رابطے کے اہم نکات میں سے ایک تھا۔ رمسی وائکنگز اور سکاٹس کے کئی حملوں کا راستہ بھی رہا ہے۔ 1847ء میں ملکہ وکٹوریہ اور پرنس البرٹ اور 1902 ءمیں کنگ ایڈورڈ ہفتم اور ملکہ الیگزینڈرا کے شاہی دوروں کی وجہ سے رمسی کو "رائل رمسی" کے نام سے بھی جانا جاتا ہے۔  

 رامسی 'کورٹ ہاؤس'

### تاریخ

اس قصبے کا نام اولڈ نورس *hrams-á* سے ماخوذ ہے جس کا مطلب ہے "جنگلی لہسن کا دریا"، مزید خاص طور پر اس سے مراد وہ پودا ہے جسے لاطینی *Allium ursinum* میں ریمسن، بکرم یا جنگلی لہسن کہا جاتا ہے۔ آئل آف مین انسان اور جزائر کے نارس حکمرانوں اور سکاٹس اور انگریزوں کے درمیان تنازعات میں ایک اہم تزویراتی مقام رہا ہے۔ مانکس کی تاریخ میں کئی بار سمگلر اور قزاق بھی عام تھے۔

حوالہ جات
---------

1. ↑  "2016 Isle of Man Census Report" (PDF)۔ Gov.im۔ اخذ شدہ بتاریخ 19 جولا‎ئی 2019
2. ↑  "ILN 30 Aug 1902 - King's Visit to IoM"
3. ↑  *Ramsey Courier.* Tuesday, 14.03.1905 Page:3
ابیسن عباس، (26 فروری 1902 - 20 اکتوبر 1961)،جنھیں بہتر طور پر ان کے تخلص اندجار اسمار کے نام سے جانا جاتا ہے، نے ڈچ ایسٹ انڈیز کے سنیما میں متحرک ڈراما نگار اور فلم ساز تھے - مغربی سماٹراکے شہر الاہن پنجنگ، میں پیدا ہوئے - انہوں نے سب سے پہلے باٹویا (جدید دن جکارتہ) میں ایک رپورٹر کی حیثیت سے ملازمت کی- اس کے بعد انہوں نے پڈنگ کا رخ کیا، جہاں انہوں نے بات چیت کی بنیاد پر مبنی ایک نیا سٹائل متعارف کرایا جو پورے خطے میں مشہور ہوگیااور وہ پڈنگشے اوپرا کے لیے ایک مصنف بن گئے - 1929 میں باٹویا سے واپس لوٹنے کے بعد انہوں نے ایک سال ایک تھیٹر اور فلم جائزہ لینے کے طور پر گزارا۔ 1930 میں انہوں نے ایک مصنف کے طور پر دردانیلہ دورہ طائفے میں شمولیت اختیار کی، آخر میں ایک ناکام کوشش میں ان کے مرحلے کھیل ڈاکٹر شمسی فلم بھارت جا۔

1936 میں دردانیلہ چھوڑنے کے بعد اندجار قائم نے اپنی ٹولی پھر پبلشرز میں کام کیا ہے، کامیاب فلموں کی بنیاد پر داراواہیکون لکھنے. 1940 میں انہوں نے ٹینگ چن کمپنی، جاوا صنعتی فلم، مارکیٹنگ اور دو پروڈکشن کے لیے ایک ڈائریکٹر کے طور پر کام کرنے کے ساتھ مدد شامل ہونے کے لیے کہا گیا تھا۔ جاپانی قبضے کے بعد، اس وقت انہوں نے تھیٹر میں ٹھہرے رہے دوران اندجار ایک مختصر سنیما کی واپسی کی تھی۔ انہوں نے دیر 1940s میں تین فلموں کو ہدایت کی اور چار پٹکتاوں لکھا ہے جس میں ابتدائی 1950s میں کی گئی ہے۔ انہوں نے 1950 میں ایک ناول، نوئسہ پیڈینا، شائع کی اور ان کی زندگی تحریری مقامی فلموں اور اشاعت کی فلم تنقید کی بنیاد پر داراواہیکون کا باقی خرچ۔ مورخین اسے تھیٹر اور پہلے آ انڈونیشیا فلم ڈائریکٹرز میں سے ایک کے بانی کے طور پر تسلیم کرتے ہیں، اگرچہ وہ ان کے پروڈکشن کی کچھ تخلیقی کنٹرول تھا۔
Pakistani politicianسانچہ:SHORTDESC:Pakistani politician

ابتدائی زندگی
-------------

سید حسن مرتضیٰ ولد سید غلام مرتضیٰ 9 نومبر 1965ء کو رجوعہ سادات، چنیوٹ، میں پیدا ہوئے۔ انہوں نے 2002ء میں پنجاب یونیورسٹی لاہور سے گریجویشن کیا اور ماہر زراعت ہیں۔

خاندان
------

سید حسن مرتضیٰ کے چچا، سردار زادہ ظفر عباس نے 1977-1977، 1988-1985، 1990-1988 کے دوران پنجاب کی صوبائی اسمبلی کے رکن اور 1997-1993 کے دوران پاکستان کی قومی اسمبلی کے رکن کی حیثیت سے خدمات انجام دیں۔ ان کے نانا، سردار غلام عباس تقسیم سے قبل دو بار ایم ایل اے رہ چکے ہیں۔

سیاست کا آغاز
-------------

وہ 2018 کے پنجاب کے صوبائی انتخابات میں حلقہ پی پی-95 (چنیوٹ-III) سے پاکستان پیپلز پارٹی کے امیدوار کے طور پر پنجاب کی صوبائی اسمبلی کے لیے منتخب ہوئے۔ وہ پنجاب کی صوبائی اسمبلی میں درج ذیل کمیٹیوں کے رکن ہیں۔

1. خصوصی کمیٹی نمبر 3
2. قائمہ کمیٹی برائے قانون
3. خصوصی کمیٹی نمبر 5
4. خصوصی کمیٹی نمبر 10
5. خصوصی کمیٹی نمبر 11

  

وہ 2008 کے پنجاب کے صوبائی انتخابات میں حلقہ پی پی-74 (جھنگ-II) سے پاکستان پیپلز پارٹی کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔ وہ پنجاب کی صوبائی اسمبلی میں درج ذیل کمیٹیوں کے رکن تھے۔

1. قائمہ کمیٹی برائے لائیو سٹاک اینڈ ڈیری ڈویلپمنٹ
2. پبلک اکاؤنٹس کمیٹی نمبر I

وہ 2002 کے پنجاب کے صوبائی انتخابات میں حلقہ پی پی-74 (جھنگ-II) سے پاکستان پیپلز پارٹی کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔[3] وہ پنجاب کی صوبائی اسمبلی میں درج ذیل کمیٹیوں کے رکن تھے۔

1. قائمہ کمیٹی برائے مذہبی امور و اوقاف

اس سے قبل وہ 1991 سے 1992 تک ممبر ڈسٹرکٹ کونسل جھنگ اور 2001 سے 2002 تک ناظم یونین کونسل نمبر 18 جھنگ کے طور پر خدمات انجام دے چکے ہیں۔

مزید دیکھیے
-----------

* پاکستانی سیاستدان
**دی بیبی سٹر**  (انگریزی: The Babysitter)
2017ء کی ایک امریکی نوعمر بلیک کامیڈی ہارر فلم ہے جس کی ہدایت کاری میک جی نے کی ہے اور اسے برائن ڈفیلڈ نے لکھا ہے۔ اس میں سمارا ویونگ، جوڈا لیوس، ہانا ما لی، روبی ایمل اور بیلا تھورن نے اداکاری کی ہے۔
یہ فلم ایک اکیلے 12 سالہ لڑکے (لیوس) کی پیروی کرتی ہے جو اپنے نینی (ویونگ) سے صرف اس لیے محبت کرتا ہے کہ وہ ایک شیطانی فرقے کا حصہ ہے جو اسے مارنا چاہتا ہے۔ یہ فلم نیٹ فلکس کے ذریعہ 13 اکتوبر 2017ء کو ریلیز کی گئی تھی، اور اسے ناقدین کے زیادہ تر مثبت جائزے ملے تھے۔

کہانی
-----

نوعمر سے پہلے کے طالب علم کول کو اس کے پڑوسی جیریمی نے تنگ کیا، لیکن اس کی نینی بی، جو اس کے صرف دو دوستوں میں سے ایک ہے، اس کے لیے کھڑی ہوتی ہے اور جیریمی کو ڈراتی ہے۔ اگلے دن، جب اس کے والدین ایک ہوٹل میں رات گزارنے کے لیے باہر جاتے ہیں، تو بی اور کول ایک ساتھ معیاری وقت گزارتے ہیں جب تک کہ اسے بستر پر نہ جانا پڑے۔ بی اسے کچھ شراب پینے کے لیے پیش کرتی ہے، لیکن جب وہ نظر نہیں آتی تو وہ چپکے سے اسے انڈیل دیتا ہے۔

کول کو اپنے پڑوسی اور دوسری دوست میلانیا کے ایک متن کے ذریعے حوصلہ افزائی کی جاتی ہے کہ وہ یہ دیکھیں کہ بی سونے کے بعد کیا کرتی ہے۔ وہ بی اور اس کے ہائی اسکول کے کئی دوستوں (میکس، جان، ایلیسن، سونیا، اور سیموئیل) کو سچ یا ہمت کا کھیل کھیلتے ہوئے دیکھتا ہے جسے بوتل گھماؤ کے کھیل کے طور پر فارمیٹ کیا گیا ہے۔

تاہم، جیسے ہی بی نے ہمت پر سموئیل کو بوسہ دیا، اس نے اپنی پیٹھ کے پیچھے سے دو خنجر نکالے اور اس کی کھوپڑی میں وار کیا۔ دوسرے ساموئیل کا خون جمع کرتے ہیں، اپنے آپ کو ایک شیطانی فرقے کے رکن ہونے کا انکشاف کرتے ہیں۔ کول جلدی سے اپنے کمرے کی طرف جاتا ہے جہاں اس نے 911 پر کال کی، اپنے جوتے پہنائے، اور اسے اپنی جیب میں چھری مل گئی۔ وہ بی کی طرح سونے کا بہانہ کرتا ہے اور فرقے کے ارکان اس کے خون کا نمونہ لینے کے لیے اس کے کمرے میں داخل ہوتے ہیں۔ ان کے جانے کے بعد، وہ کھڑکی سے باہر نکلنے کی کوشش کرتا ہے، لیکن بی چپکے سے اپنے کمرے میں چھپ جاتی ہے اور اس وقت تک انتظار کرتی ہے جب تک کول تھکن اور خون کی کمی سے باہر نہیں نکل جاتا۔

مزید دیکھیے
-----------

* نیٹ فلکس

حوالہ جات
---------

1. ↑  
  ویکی ڈیٹا پر  (P480) کی خاصیت میں تبدیلی کریں "فلم کا صفحہ FilmAffinity identifier پر"— اخذ شدہ بتاریخ 4 جنوری 2024ء
۔
2. ↑
3. ↑  "On the Set for 10/30/15: Keanu Reeves Starts on John Wick Sequel, Seth Rogen and Zac Efron Wrap Up Neighbors 2"۔ ssninsider.com۔ اکتوبر 30, 2015۔ نومبر 1, 2015 میں اصل سے آرکائیو شدہ۔ اخذ شدہ بتاریخ نومبر 2, 2015  الوسيط `|url-status=` تم تجاهله (معاونت); تحقق من التاريخ في: `|access-date=, |date=, |archive-date=` (معاونت)
معروف شاعر اور افسانہ نگار

پروفیسر مرزا حیدر عباس اپنی افسانہ نگاری ، ڈراما نگاری ، شاعری ، مزاح نویسی ، اخباروں میں کالم نگاری کے حوالے سے معروف ہیں ۔ انھوں نے سینکڑوں کہانیاں ، مضامین لکھے جو اخبارات اور جرائد میں تواتر سے شائع ہوئے۔ان کی مختلف تحریریں ادبی جرائد اور رسائل( افکار ، اقدام ، محور، پندرھویں صدی ، باغ، آہنگ ، اخبار جہاں ، سفیر، جنگ ، حریت ، نوائے وقت ، جسارت وغیرہ )کی زینت بنتی رہیں ۔
حریت میں" جھوٹے انٹرویو" اور جنگ میں "طنز کے تیر‘ ‘کے عنوانات سے مزاحیہ مضامین کے سلسلوں کو بہت پسندیدگی ملی ۔
مرزا حیدر عباس کے افسانوں کے دو مجموعے
’خوابوں کی گلیاں ‘ اور ’ دھوکے بازوں کا شہر ‘ کے نام سے منظر عام پر آئے جنہیں مقبولیت کی سند ملی ۔۔ پی ٹی وی نے ان کے مختلف افسانوں کو ڈرامائی تشکیل کر کے نشر کیا ۔
مرزا حیدر عباس نے ایک ادبی جریدہ ’ نیا ادب ‘ بھی جاری کیا ۔ ناولیں ، سفرنامے ،مضامین ، اسٹیج پلے ، فیچرز ، ڈرامے ، ریڈیو او ر ٹی وی کے لیے پروگرامز، ڈاکومینٹریز ، تراجم اور انٹر ویوزبھی شائع ہوئے۔اس کے علاوہ غزلیں ، قطعات ، سلام اور رباعیات بھی لکھیں ۔
مرزا حیدر عباس کا انتقال 23 جنوری 1999 کو کراچی میں ہوا ۔۔

حوالہ جات
---------

حوالہ جات
**اوینگبو بازار** ایک الٹرا ماڈرن مارکیٹ کمپلیکس ہے جو اوینگبو میں واقع ہے جو کہ لاگوس ریاست کے ایبوٹا میٹا علاقے میں ایک میٹروپولیٹن شہر ہے۔ یہ مارکیٹ لاگوس کی سب سے قدیم اور مصروف ترین مارکیٹوں میں سے ایک ہے اس طرح ریاست کی معیشت میں ایک بڑا کردار ادا کرتی ہے۔

اوینگبو بازار میں خرید و فروخت کا منظر

تاریخ
-----

اوینگبو مارکیٹ 1920 کی دہائی کے اوائل میں زرعی پیداوار کے ڈپو کے طور پر قائم کی گئی تھی۔ اوینگبو، ایبوٹامیٹا اور لاگوس مین لینڈ کے علاقوں میں ہونے والی پیش رفت کی وجہ سے مارکیٹ آہستہ آہستہ پھیلتی گئی۔

1930 کی دہائی میں، اپاپا روڈ کے تاجروں کو اوئنگبو مارکیٹ میں منتقل کیا گیا تاکہ مارکیٹ کو ایک بڑا تجارتی مرکز بنانے کے مقصد سے مارکیٹ کے حجم کو مزید بڑھایا جا سکے جو نائیجیریا کے ہر حصے سے گاہکوں کو اپنی طرف متوجہ کرے گا۔

بنیادی ڈھانچہ
-------------

اوننگبو مارکیٹ کو لاگوس جزیرے کی مقامی حکومت کے اس وقت کے چیئرمین کی انتظامیہ کے تحت مسمار کر دیا گیا تھا تاکہ اسے نجی شعبے کے ساتھ شراکت داری کے ذریعے ایک انتہائی جدید مارکیٹ میں دوبارہ تعمیر کیا جا سکے جس نے چیف M.K.O Abiola کو نئی مارکیٹ کی بنیاد رکھنے کی دعوت دی تھی۔
2015 میں، لاگوس اسٹیٹ کے سابق گورنر باباٹونڈے فشولا نے نئی جدید مارکیٹ کا آغاز کیا جب مارکیٹ کی تعمیر نو کی کوششیں ایک انتظامیہ سے دوسری انتظامیہ میں منتقل ہوئیں۔
نیا الٹرا ماڈرن اوینگبو مارکیٹ کمپلیکس ایک چار منزلہ عمارت ہے جو 504 مربع میٹر اراضی پر تعمیر کی گئی ہے جس میں گراؤنڈ فلور پر تقریباً 150 کاروں کی گنجائش والی پارکنگ ہے، 622 کھلی دکانیں، 102 لاک اپ شاپس، 48 کھلے دفاتر، 134 بیت الخلاء اور چھ خارجی دروازے ہیں۔. مارکیٹ کی تعمیر نو کا تخمینہ ₦1 بلین کی لاگت سے بنایا گیا ہے۔

حوالہ جات
---------

1. ↑  "Joy as Lagos rebuilds Oyingbo market"۔ Emmanuel Udodinma۔ The Nation۔ 1 April 2015۔ اخذ شدہ بتاریخ 10 جولا‎ئی 2015
2. ↑  "Lagos commissions new Oyingbo market 24 years after demolition"۔ Wole Oyebade۔ The Guardian۔ 15 March 2015۔ اخذ شدہ بتاریخ 10 جولا‎ئی 2015
**میں مادھوری ڈکشٹ بننا چاہتی ہوں** (انگریزی: Main Madhuri Dixit Banna Chahti Hoon)
2003ء کی ایک ہندوستانی سنیما کی ہندی زبان کی طربیہ ڈراما فلم ہے جس کی ہدایت کاری چندن اروڑہ نے کی ہے اور اسے رام گوپال ورما نے پروڈیوس کیا ہے۔ کہانی ایک غریب ان پڑھ عورت (انترا مالی) کی پیروی کرتی ہے جو مشہور بالی ووڈ اداکارہ مادھوری ڈیکشٹ کی اس حد تک بہت بڑی مداح ہے کہ وہ بالی وڈ فلم انڈسٹری میں شامل ہونے کی کوشش کرکے نئی مادھوری ڈکشٹ بننے کی خواہش رکھتی ہے۔ فلم کی شوٹنگ ممبئی، بھارت میں کی گئی۔ فلم کو ریلیز کے بعد اچھے جائزے ملے، ناقدین نے فلم کی ڈائریکشن کی تعریف کی۔ 

کہانی کی لکیر کو مدنظر رکھتے ہوئے کاسٹیوم ڈیزائنر (رضا شریفی) نے چھٹکی کے مرکزی کردار کے لیے تنظیمیں بنائیں جس نے انہیں سال 2004ء میں زی سنے ایوارڈ 2004ء کے لیے بہترین کاسٹیوم ڈیزائن کے لیے نامزد کیا۔

کہانی
-----

چھٹکی (انترا مالی) بالی وڈ فلم اسٹار مادھوری ڈیکشٹ کی بہت بڑی مداح ہیں اور ان کے نقش قدم پر چلنے کا موقع حاصل کرنے کے لیے کوشاں ہیں۔
جب وہ اپنی خواہشات اپنے والدین کو بتاتی ہے، اسے معلوم ہوتا ہے کہ اس کے والدین کے پاس اس کے لیے اور بھی منصوبے ہیں جن میں طے شدہ شادی بھی شامل ہے۔
چھٹکی کا سب سے اچھا دوست راجہ (راج پال یادیو) اپنے خواب بتاتا ہے اور اس سے شادی کی پیشکش کرتا ہے تاکہ وہ چھٹکی کے اداکاری کے کیریئر پر کام کر سکیں۔
جیسے ہی چھوٹے شہر کے دو معصوم ممبئی پہنچتے ہیں، وہ پیشہ کی مشکلات کے بارے میں سنجیدہ سبق سیکھتے ہیں اور چھٹکی کے ساتھ براہ راست مقابلہ کرنے والے بے شمار وحشیوں کو دریافت کرتے ہیں۔

مزید دیکھیے
-----------

* ہندوستانی سنیما

حوالہ جات
---------

1. ↑   — اخذ شدہ بتاریخ: 8 جولا‎ئی 2016
2. ↑  "OTT | TV | Bollywood | Hollywood – News, Reviews, Gossips"۔ 7 اگست 2021۔ 16 ستمبر 2018 میں اصل سے آرکائیو شدہ۔ اخذ شدہ بتاریخ 06 مارچ 2023  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
3. ↑  "Main Madhuri Dixit banna chahti hoon (2003) | Main Madhuri Dixit banna chahti hoon Hindi Movie | Movie Reviews, Showtimes"۔ 11 مارچ 2018 میں اصل سے آرکائیو شدہ۔ اخذ شدہ بتاریخ 06 مارچ 2023  الوسيط `|url-status=` تم تجاهله (معاونت)
4. ↑
**رومیش جوزف رتنائیکے** (پیدائش: 2 جنوری 1964ء)، سری لنکا کے سابق کرکٹ کھلاڑی ہیں جنہوں نے 1982ء سے 1993ء تک 23 ٹیسٹ میچز اور 70 ایک روزہ بین الاقوامی میچ کھیلے۔ وہ سری لنکا کی قومی کرکٹ ٹیم کے موجودہ عبوری ہیڈ کوچ ہیں۔

### ابتدائی دور

رتنائیکے کولمبو میں پیدا ہوئے۔ ایک کیریئر کے دوران جو اکثر چوٹ کی وجہ سے خراب ہو جاتا ہے، وہ دائیں بازو کا فاسٹ میڈیم باؤلر تھا جو نئی گیند کو سوئنگ کرنے اور کافی رفتار اور اچھال پیدا کرنے کی صلاحیت رکھتا تھا۔ انہوں نے اپنے عروج کے دنوں میں سری لنکا کے فاسٹ باؤلنگ اٹیک کی قیادت کی حالانکہ ان کا بین الاقوامی کیریئر انجری کا شکار ہونے کی وجہ سے نسبتاً مختصر تھا۔ وہ عام طور پر مستقل تقرریوں کے درمیان سری لنکا کی قومی کرکٹ ٹیم کے عبوری کوچ کے طور پر اپنی تقرریوں کے لیے جانا جاتا ہے۔ وہ فاسٹ باؤلنگ کوچ کے طور پر بھی کام کرتے ہیں جو کہ سری لنکا کرکٹ کے ہائی پرفارمنس سینٹر سے کل وقتی بنیادوں پر منسلک ہیں۔

### بین الاقوامی کیریئر

رتنائکے کی بہترین کارکردگی میں سے ایک ہندوستان کے خلاف 1985/86ء کی سیریز میں آئی، جس نے سیریز میں 22 پر 20 وکٹیں حاصل کیں۔ دوسرے ٹیسٹ میں اس نے میچ میں 9 وکٹیں حاصل کیں جس نے سری لنکا کو ایک نایاب ٹیسٹ جیت اور سیریز کی پہلی فتح دلائی۔ دیگر اچھے کھیلوں میں آسٹریلیا کے خلاف 1990/91ء میں ہوبارٹ میں 66 رن پر 6 اور لارڈز میں انگلینڈ کے خلاف 69 رن پر 5 وکٹیں شامل ہیں۔ آسٹریلیا کو 224 تک محدود کرنے میں ان کا 6/66 کا باؤلنگ سپیل اہم تھا۔

### ریٹائرمنٹ کے بعد

جولائی 2001ء میں، رتنائیکے سری لنکا کی قومی کرکٹ ٹیم کے انتظامی ٹیم کے منیجر بن گئے۔ 2003ء میں، رتنائیکے ایشین کرکٹ کونسل کے ڈیولپمنٹ آفیسر تھے اور ایشین ڈریم ٹیم کے کوچ اور سلیکٹر تھے، جو کہ کم ایشیائی کرکٹنگ ممالک کی ایک جامع ٹیم تھی جس نے اس سال سری لنکا میں 6 میچ کھیلے۔ رتنائیکے مئی 2007ء میں سری لنکا کی قومی کرکٹ ٹیم کی اسسٹنٹ کوچنگ کی نوکری سے منسلک تھے اور کچھ لوگوں نے کہا تھا کہ انہیں عبوری کوچنگ کی نوکری دی گئی ہے۔ بالآخر یہ نائب کی نوکری تھی جس کی انہیں پیشکش کی گئی تھی، اور بعد میں جون 2007ء میں اس نے انکار کر دیا تھا۔ اس نے کینیڈا میں کرکٹ کی امید رکھنے والوں کو بھی مشورہ دیا ہے۔ اگست 2011ء میں وہ سری لنکا کی قومی ٹیم کے ہیڈ کوچ بن گئے۔ 8 اگست 2017ء کو، چمپاکا رامانائیکے کے مستعفی ہونے کے بعد، رتنائیکے کو دوبارہ قومی ٹیم کا فاسٹ بولنگ کوچ مقرر کیا گیا۔ جنوری 2022ء میں، انہیں مکی آرتھر کی غیر موجودگی میں زمبابوے کے خلاف ہوم دو طرفہ ون ڈے سیریز کے لیے سری لنکن ٹیم کا عبوری کوچ مقرر کیا گیا تھا جن کا قومی ٹیم کے ساتھ بطور ہیڈ کوچ معاہدہ 4 دسمبر 2021ء کو ختم ہو گیا تھا۔ فروری 2021ء میں آسٹریلیا کے خلاف پانچ میچوں کی T20I سیریز اور مارچ 2021ء میں بھارت کے خلاف دوطرفہ سیریز کے لیے سری لنکن ٹیم کے عبوری کوچ۔ یہ انکشاف ہوا ہے کہ ہیڈ کوچ کی تلاش میں سری لنکا کرکٹ کی غیر پیشہ ورانہ اور بے حسی کا رویہ۔ مکی آرتھر کے نتیجے میں رتنائیکے کی کوچنگ میں توسیع ہوئی۔

### مزید دیکھیے

* کرکٹ
* ٹیسٹ کرکٹ
* سری لنکا قومی کرکٹ ٹیم
* سری لنکا کے ٹیسٹ کرکٹ کھلاڑیوں کی فہرست

حوالہ جات
---------
**عمیل** (جمع: عمیلان) کا لفظ (client) کے متبادل اختیار کیا جاتا ہے اور اسے معیل۔ (server یا sponsor) کا متضاد تصور کیا جاتا ہے۔ عمیل سے مراد کسی بھی ایسی شے یا شخصیت کی ہوتی ہے کہ جو کسی دوسری شے یا شخصیت سے کسی قسم کی کوئی خدمت یا service حاصل کر رہی ہو۔ اب یہ عمیل یعنی خدمات حاصل کرنے والا کسی بھی شعبۂ زندگی میں ہو سکتا ہے مثال کے طور پر کوئی کمپیوٹر جو کسی بالائی کمپیوٹر (معیل) سے خدمات حاصل کر رہا ہو اور ایسی صورت میں دونوں سے مل کر بننے والے نظام کو مشترکہ طور پر کلائنٹ و سرور کہا جاتا ہے۔ اسی طرح یہ عمیل کسی وکیل کا ایک مُؤَکِّل (یعنی مفوض) بھی ہو سکتا ہے جس نے اپنی عدالتی کارروائی میں معاونت کے لیے اسے اپنا وکیل مقرر کیا ہو۔ اردو میں client کے لیے ایک اور لفظ، اسامی، بھی لغات میں دیکھنے میں آتا ہے جو کے عربی لفظ اسم سے ماخوذ ہے اور اپنے معنوں میں بنیادی طور پر، نام یافتہ، مذکور اور مشار (mentioned) کا مفہوم رکھتا ہے، اسامی کی جمع اسامیاں کی جاتی ہے۔ لفظ اسامی عربی میں client سے زیادہ فارسی میں بطور موکل کے مترادف، زیادہ مستعمل ہے۔ اسامی کے اسی بنیادی مفہوم یعنی مذکور سے اردو میں اس لفظ کا ایک منفرد استعمال کسی ملازمت کی جگہ، عہدے (post) کے لیے آتا ہے، جبکہ اس کے علاوہ لفظ اسامی، عام اردو بول چال میں کسی شخص سے (عموماً ناجائز) نفع حاصل کرنے کے لیے بکثرت استعمال ہوتا ہے بہرحال اسامی کا لفظ متعدد مختلف مفاہیم کا حامل ہے جبکہ عمیل، نسبتاً client کے (خدمات حاصل کرنے والے) کے مفہوم کے زیادہ نزدیک آتا ہے۔

حوالہ جات
---------

1. ↑  ایک اردو لغت میں معیل کا اندراج۔
2. ↑  تفویض کرنے والا یعنی مفوض کا اردو لغت میں اندراج۔
3. ↑  اردو لغت میں لفظ کے مفاہیم۔
ایک چھوٹا بچہ اپنی ماں کا دودھ پینے کی کوشش کر رہا ہے۔
**ماں کا دودھ** یا **پستان کا دودھ** (انگریزی: Breast milk) اس دودھ کو کہا جاتا ہے جو پستانی غدود سے بن کر تیار ہوتا ہے جو کسی مادہ انسان کے پستانوں سے جاری ہوتا ہے اور عمومًا نو زائیدہ یا طفولیت کے ابتدائی سالوں میں گزرنے والے بچے جس سے اپنی غذائیت کی تکمیل کرتے ہیں۔ تاہم بیش تر اطبا یہ مشورہ دیتے ہیں کہ چھ ماہ کی عمر کے بعد بچوں کو اس دودھ کے ساتھ ساتھ ٹھوس غذا بھی دینا چاہیے۔ اگر چیکہ جدید دور میں لوگ ماں کے دودھ کے بجائے دیگر متبادلات کا تلاش کرتے ہیں، تاہم کچھ ماہرین اور تجربہ کار لوگ اسی کے لازمی ہونے پر زور دیتے ہیں اور دیگر متبادلات کو تباہ کن قرار دیتے ہیں۔

پستان کا دودھ پیتے وقت بچے کا منہ کھلا ہونا چاہیے اور ہونٹ باہر ہونے چاہئِں۔ بچہ دودھ پینے کے شروع میں 1 سے 2 منٹوں میں چھوٹے لیکن تیز گھونٹ لے گا جب تک کہ پستان کے دودھ کا بہاؤ شروع ہو جائے گا۔ 
چوسنا آہستہ آہستہ کم ہو تا جائے گا جیسے جیسے بچہ دودھ پینا شروع کرتا ہے۔ مائیں اپنے بچے کو دودھ نگلتا ہوا سن سکیں گی۔ اس کی آواز "کا" جیسی سنائی دیتی ہے۔ جیسے جیسے بچہ پیتا ہے،منہ زیادہ کھلتا جاتا ہے، وہاں مختصر وقفہ بھی ہے، اور پھر منہ بند ہو جاتا ہے۔ اگر کسی کا بچہ منہ کھول کر مختصر وقفے میں بند کرتا ہے، تو وہ بچہ ماں کا کافی مقدار میں دودھ پی رہا ہے۔ چھوٹے بچوں کے لیے یہ معمول کی بات ہے کہ وہ بہت سے گھونٹ لے اور نگلے، پھر چوسنے سے پہلے تھوڑا سا وقفہ کرے اور پھر دوبارہ نگلے۔

مزید دیکھیے
-----------

* دودھ
* ماں
* رضاعت
* برسر عام رضاعت

حوالہ جات
---------

1. ↑  ماں کا دودھ: ’کاش مجھے بریسٹ فیڈنگ کے بارے میں یہ چار باتیں معلوم ہوتیں‘
2. ↑  "ماں کا دودھ پلانا : آپ کو یہ کیسے معلوم ہو کہ آپ کے بے بی کو کافی دودھ مل رہا ہے؟"۔ 09 اگست 2020 میں اصل سے آرکائیو شدہ۔ اخذ شدہ بتاریخ 25 جولا‎ئی 2020  الوسيط `|url-status=` تم تجاهله (معاونت)
**شہناز کنول** (ولادت: 9 جنوری 1947ء) بھارت کی ناول اور افسانہ نگار ہیں۔ ان کا تعلق مہاراشٹر کے دار الحکومت اور عروس البلاد ممبئی سے ہے اور فی الحال وہ علی گڑھ میں مقیم ہیں۔

ولادت اور خاندانی پس منظر
-------------------------

شہناز کنول کا اصلی نام صبیحہ شہناز ہے اور شہناز کنول ان کا قلمی نام ہے۔ ان کی ولادت 9 جنوری 1947ء کو دیوبند، سہارنپور، اتر پردیش میں ہوئی۔ وہ بچپن میں ممبئی منتقل ہوگئیں اور وہیں کے قمر جعفر سلیمان گرلز ہائی اسکول میں تعلیم حاصل کی۔ ان کا خاندان کئی پشتوں سے اردو ادب کی خدمت کرتا رہا ہے اور یوں اردو ادب انہیں روثہ میں ملا۔ ان کے والد مولانا حامد الانصاری غازی مشہور و ممتاز صحافی ہونے کے ساتھ ساتھ مجاہد بھی تھے۔ والدہ ہاجرہ نازلی بھی معروف ناول نگار رہی ہیں۔

ادبی زندگی
----------

یوں تو شہناز کنول کا خاندان کئی پشتوں سے ادب کی خدمت کرتا آیا ہے مگر ان کی حقیقی ادبی زندگی کا آغاز ان کی شادی کے بعد ہوا۔ ان کی شادی 1971ء میں معروف صحافی شمس کنول کے ساتھ ہوئی جو اس وقت ممبئی سے مشہور اردو رسالہ "‘گگن"‘ نکالتے تھے۔ مگر ممبئی سے منتقلی کی بنا پر یہ رسالہ بند کرنا پڑا۔ اس کے بعد انہوں نے علی گڑھ، اترپردیش سے ایک نیا رسالہ بنام "‘افق تا افق"‘ نکالا تاہم اس رسالہ کو خاطر خواہ کامیابی نا ملی اور محض 4 شماروں سے بعد اسے بھی بند ہونا پڑا۔ اپنے شوہر کے اس صحافتی سفر میں شہناز کنول ساتھ تھیں اور انہوں نے اس دوران میں بہت کچھ سیکھا۔

شہناز کنول کا مشہور "‘قصہ دوسرے درویش"‘ 1965ء میں ہما ڈائجسٹ میں شائع ہوا تھا۔ ان کا پہلا ناول ‘" بادل کا سایہ"‘ 1971ء میں شائع ہوا۔ اس کے بعد 1974ء میں "‘شہابی"‘، "‘جوہی کی کلیاں"‘، "‘آبگینہ"‘ اور "‘مہکتا آنچل"‘ شائع ہوئے۔ وہ اب بھی لکھتی ہیں اور اردو ادب کی زمین کو اپنے قلم سے زرخیز کررہی ہیں۔ انہوں نے کل 5 ناول لکھے۔ ان کا ذوق ادب سفرناموں کی طرف بھی متوجہ ہوا اور دو سفرنامے شائع ہوئے؛ "‘پیاروں کا دیس"‘ (سفرنامہ امریکا) اور "‘چھاؤں تلے"‘ (سفرنامہ ترکی، امریکا، مسقط)۔ ان کا ایک افسانوی مجموعہ "‘دل کی زمین"‘ بھی شائع ہوا۔

کتابیات
-------

* بادل کا سایہ، ناول
* شہابی، ناول
* جوہی کی کلیاں، ناول
* آبگینہ، ناول
* مہکتا آنچل، ناول
* پیاروں کا پردیس، سفرنامہ
* چھاؤں تلے، سفرنامہ
* دل کی زمین، افسانوی مجموعہ
* کتب خانہ گل، شخصیات

حوالہ جات
---------

1. ↑  ماہنامہ اردو بک ریویو، جنوری تا دسمبر 2021ء، صفحہ 41
2. ↑  ماہنامہ اردو بک ریویو، جنوری تا دسمبر 2021ء، صفحہ 41

بیرونی روابط
------------

* ریختہ
کینوہ لڑائ کی تیاری میں
کینو مارٹل کامبیٹ کہانیوں اور کھیلوں کا ایک ممتاز شخص ہے۔

تاریخ
-----

کینو ایک نہایت برا انسان ہے جس نے ساری زندگی جھوٹ اور فریب کے پیچھے گزاری ہے۔ وہ مارٹل کامبیٹ میں بھی زاتی مفاد کے لیے شریک ہوا۔ اس نے سنا تھا کہ مارٹل کامبیٹ جیتنے والے کو دولت اور شہرت ملے گی، اس لیے وہ اس کھیل میں شریک ہوا۔ کینو کی جاکس بریگز کے ساتھ پرانی دشمنی ہے، لیکن اس نے مارٹل کامبیٹ میں شرکت کے بعد مزید دشمن بنائے ہیں اور یہ زیادوتر چھپا ہوا ہی رہتا ہے۔ یہ جارک کا استاد بھی رہا ہے اور پہلے مارٹل کامبیٹ کھیلوں میں جارک کے حملے کینو کے انداز پہ مبنی تھے۔

سپاہانہ فن
----------

کینو کو اصولوں کے مطابق لڑنا سخت ناپسند ہے۔ کینو نے کوئی اصلی سپاہانہ فن نہیں استعمال کیا، لیکن مارٹل کامبیٹ ڈیڈلی الائنس میں اس کو **شنگ یی** اور **آؤ کیڈو** کا ماہر دکھایا گیا ہے۔ اس کے ہتھیار تتلی کے خنجر کہلاتے ہیں، جن کو یہ **شنگ یی** اور **آؤ کیڈو** کے ساتھ ملا کر استعمال بھی کرتا ہے۔

بیرونی روابط
------------

مارٹل کامبیٹ میں کینو

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**سارہ حیدر** ایک پاکستانی نژاد امریکی مصنفہ ، عوامی مقرر ، اور سیاسی کارکن ہیں۔ اس نے ایڈوکیسی گروپ شمالی امریکہ کے سابق مسلمان بنایا، جو مذہبی اختلاف کو معمول پر لانے اور سابق مسلمانوں کو سپورٹ نیٹ ورکس سے جوڑ کر مذہب چھوڑنے میں مدد کرنا چاہتا ہے۔  وہ شمالی امریکہ کے سابق مسلمان کی شریک بانی اور ترقی کی ڈائریکٹر ہیں۔ 

سارہ حیدر کراچی ، پاکستان میں ایک باعمل شیعہ مسلمان گھرانے میں پیدا ہوئی۔  اس کا خاندان اس وقت امریکہ چلا گیا جب وہ سات سال کی تھی اور اس کی پرورش ہیوسٹن ، ٹیکساس میں ہوئی۔  وہ بچپن میں ایک دیندار شیعہ مسلمان تھیں۔ وہ 16 سال کی عمر میں ملحد ہو گئی تھی  اس کا ماننا ہے کہ وہ کافی خوش قسمت تھی کہ ایک نسبتاً آزاد خیال باپ تھا جس نے اسے شارٹس پہننے یا بوائے فرینڈز رکھنے کی اجازت نہیں دی تھی لیکن پھر بھی اسے وہ کتابیں پڑھنے کی اجازت دی تھی جس میں وہ اسلام پر تنقید کرنے والی کتابیں بھی شامل تھیں، اور اسے گھر سے دور جانے کی اجازت دی۔ کالج جاؤ. مذہب پر سوال کرنے میں اس کا سفر اس وقت شروع ہوا جب ہائی اسکول میں اس کے ملحد دوست اس کے ساتھ بحث کرنے لگے۔ اس کی ایک سہیلی قرآن کے حوالے سے بحث کرتی اور بغیر کسی تفسیر کے اس کے حوالے کر دیتی۔ وہ اپنے ملحد دوستوں کو غلط ثابت کرنے کے لیے نکلی اور ان آیات کے سیاق و سباق کو سمجھنے کے لیے قرآن کا مطالعہ شروع کر دیا۔ تاہم، اس نے کہا کہ بعض اوقات سیاق و سباق خراب ہوتا ہے اور وہ آہستہ آہستہ ملحد ہو گئی۔ 

2013ء میں حیدر اور محمد سید نے مل کر شمالی امریکہ کے سابق مسلمان نامی جماعت کی بنیاد رکھی، ایک وکالت کرنے والی تنظیم اور آن لائن کمیونٹی جس کا مقصد مذہبی اختلاف کو معمول پر لانا اور اسلام چھوڑنے والوں کے لیے مقامی امدادی کمیونٹیز بنانے میں مدد کرنا ہے۔ یہ تنظیم پہلے صرف واشنگٹن، ڈی سی اور ٹورنٹو میں قائم تھی، لیکن اب یہ ریاستہائے متحدہ اور کینیڈا میں 25 سے زیادہ مقامات پر سرگرم ہے۔

حوالہ جات
---------

1. ↑  "Sarah Haider – Writer, Activist, Founder of Ex-Muslims Of North America (Episode Co-Hosted by Sarah Nicholson"۔ www.womenbeyondbelief.com۔ 10 اکتوبر 2017 میں اصل سے آرکائیو شدہ
2. ↑  Sarah Haider (December 19, 2016)۔ "Sarah Haider on Leaving Islam, Changing Liberals' Minds, and Ex-Muslims of North America"۔ Areo۔ 09 اکتوبر 2017 میں اصل سے آرکائیو شدہ۔ اخذ شدہ بتاریخ February 20, 2018  الوسيط `|url-status=` تم تجاهله (معاونت)
3. ↑  "FACES OF REASON: SARAH HAIDER, CO-FOUNDER OF EX-MUSLIMS OF NORTH AMERICA"۔ The Reason Rally Coalition۔ 01 دسمبر 2017 میں اصل سے آرکائیو شدہ۔ اخذ شدہ بتاریخ November 28, 2017
4. 1 2  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
5. ↑  "Sarah Haider and Dave Rubin Talk Ex-Muslims, Paris Attacks, and Atheism [Full Interview]"۔ Youtube۔ اخذ شدہ بتاریخ November 27, 2017
**سنڈریلا 3: اے ٹوسٹ ان ٹائم** (انگریزی: Cinderella III: A Twist in Time)
2007ء کی ایک امریکی اینی میٹڈ میوزیکل فنتاسی فلم  ہے جسے ڈزنی ٹون اسٹوڈیوز نے تیار کیا ہے اور والٹ ڈزنی سٹوڈیوز ہوم انٹرٹینمنٹ کے ذریعے تقسیم کیا گیا ہے۔ ڈین بیرینڈسن، مارگریٹ ہیڈنری، کولین وینٹیمیلیا، اور ایڈی گورلین کے لکھے ہوئے اسکرین پلے سے فرینک نیسن کی ہدایت کاری میں، یہ والٹ ڈزنی کی سنڈریلا ٹرائیلوجی کی تیسری قسط ہے، اور سنڈریلا (1950ء) سنڈریلا 2: ڈریمز کم ٹرو (2002ء) کا سیکوئل ہے۔

کہانی
-----

سنڈریلا کی پریوں کی گاڈ مدر، جاک، اور گس سنڈریلا اور پرنس کی شادی کی پہلی سالگرہ منانے کے لیے ایک پکنک کی میزبانی کرتے ہیں۔ شہزادے سے شادی کے بعد سے، سنڈریلا کی سوتیلی ماں لیڈی ٹریمین اپنی سوتیلی بہنوں، ڈریزیلا اور ایناستاسیا کو سنڈریلا کے پرانے گھریلو کام کرنے پر مجبور کرتی رہی ہیں۔ اناستاسیا محبت کی تلاش کے بارے میں دن میں خواب دیکھتے ہوئے مشغول ہوجاتی ہے اور پکنک پر ٹھوکر کھاتی ہے، یہ دریافت کرتی ہے کہ پری گاڈ مدر کے جادو نے سنڈریلا کو ناچ پر شہزادے سے ملنے میں مدد کی۔ جب پریوں کی گاڈ مدر اپنی جادوئی چھڑی کو گراتی ہے، تو اناستاسیا بازیافت کرتی ہے اور اسے لیڈی ٹریمین کو دکھاتی ہے، جو صرف اس وقت قائل ہوتی ہے جب اناستاسیا نے غلطی سے پری گاڈ مدر کو مجسمے میں تبدیل کر دیا تھا۔

سنڈریلا کے خرچے پر اپنی خوش قسمتی بحال کرنے کے موقع سے لطف اندوز ہوتے ہوئے، لیڈی ٹریمین وقت میں واپس جانے کے لیے چھڑی کا استعمال کرتی ہے۔ جس دن گرینڈ ڈیوک نے سنڈریلا پر شیشے کی چپل لگائی تھی۔ سنڈریلا کو ابھی تک اپنے سونے کے کمرے میں بند کر کے، وہ ایناستاسیا کے پاؤں میں فٹ ہونے کے لیے چپل کو بڑا کرتی ہے، جس سے گرانڈ ڈیوک اسے شہزادے کی دلہن قرار دینے پر مجبور ہو جاتا ہے۔ جب سنڈریلا آخر کار فرار ہو جاتی ہے، لیڈی ٹریمین نے اپنی دوسری چپل کو تباہ کر دیا، اس لیے اس ثبوت کو ختم کر دیا کہ اس نے شہزادے کے ساتھ رقص کیا تھا۔ جاک اور گس سنڈریلا کو یاد دلاتے ہیں کہ شہزادہ اسے پچھلی شام سے یاد کرے گا، اور تینوں نے سنڈریلا کے سوتیلے خاندان کا محل تک تعاقب کیا۔

مزید دیکھیے
-----------

* سنڈریلا (1950ء فلم)

حوالہ جات
---------

1. ↑  "Cinderella III: A Twist in Time"۔ FilmTotaal (بزبان الهولندية)۔ اخذ شدہ بتاریخ اپریل 19, 2022  تحقق من التاريخ في: `|access-date=` (معاونت) صيانة CS1: لغة غير مدعومة (link)
2. ↑  "Cinderella III: A Twist in Time"۔ Disney Movies۔ فروری 6, 2007۔ مارچ 25, 2022 میں اصل سے آرکائیو شدہ۔ اخذ شدہ بتاریخ اپریل 20, 2022  تحقق من التاريخ في: `|access-date=, |date=, |archive-date=` (معاونت)
**ہینڈرک ہیومن ڈپینار** (پیدائش: 14 جون 1977ء)، جسے **بوئٹا ڈپینار** کے نام سے جانا جاتا ہے، جنوبی افریقہ کے سابق کرکٹ کھلاڑی ہیں جنہوں نے کھیل کے تمام طرز میں کھیلا۔ وہ اے سی اے افریقی الیون کا رکن بھی ہے۔ اس نے اپنے زیادہ تر میچوں میں ایک ماہر بلے باز کے طور پر کھیلا ہے، اور ایک سے 7 تک تمام بیٹنگ پوزیشنوں میں ٹیسٹ کرکٹ کھیلی ہے۔ وہ دائیں ہاتھ سے بلے بازی کرتا ہے اور کبھی کبھار آف بریک پر بولنگ کرتا ہے۔ جنوری 2008ء میں ڈپینار نے 30 سال کی عمر میں بین الاقوامی کرکٹ سے ریٹائرمنٹ لے لی تاکہ کرکٹ کے بعد زندگی کے لیے اپنی قابلیت کو بہتر بنانے پر توجہ مرکوز کی جا سکے۔ انہوں نے جنوبی افریقہ کے لیے ون ڈے میں 42.23 کی اعلیٰ اوسط کے ساتھ اپنے کیریئر کا اختتام کیا۔

### بین الاقوامی کیریئر

ڈپینارنے ستمبر 1999ء میں اپنے بین الاقوامی کیریئر کا آغاز کیا، کینیا میں ہونے والے ایل جی کپ کے دوران ایک اوپننگ بلے باز کے طور پر جنوبی افریقہ کے 4ایک روزہ بین الاقوامی میچوں میں سے 2 کھیلے جو جنوبی افریقہ نے جیتا اور اس نے ہوم اینڈ اوے ٹیسٹ سیریز میں دونوں ٹیسٹ بھی کھیلے۔ اسی ماہ اکتوبر اور نومبر میں زمبابوے نے 4 اننگز میں 56 رنز بنائے۔ وہ اگلے 5 سال کے دوران ٹیسٹ اور ایک روزہ بین الاقوامی دونوں ٹیموں کے اندر اور باہر رہے۔ انہوں نے لگاتار 8سے زیادہ ٹیسٹ کبھی نہیں کھیلے لیکن 2004-05ء میں ویسٹ انڈیز کے دورے کے دوران ڈپینار کی فارم میں بہتری کے آثار نظر آئے۔ اسے ویسٹ انڈیز کے خلاف دو ٹیسٹ کے لیے منتخب کیا گیا، 3 اننگز میں 2نصف سنچریاں ریکارڈ کیں اور اس کے بعد ویسٹ انڈیز کے خلاف 5 ایک روزہ سیریز میں اس کی اوسط 105.66 رہی تاہم انہوں نے اپنے اگلے ون ڈے میں 4 ذیلی 25 سکور بنائے۔ اس سے پہلے کہ کلائی کی چوٹ نے انہیں نیوزی لینڈ کے خلاف باقی 4 میچوں اور نومبر میں بھارت کے دورے سے باہر کر دیا۔ دسمبر تک، ڈپینار صحت یاب ہو چکے تھے اور وہ اس مہینے میں سٹینڈرڈ بینک کپ کے 3میچوں میں ایگلز کے لیے نکلے، اپنی 3 اننگز میں 49 رنز بنائے تاہم جنوبی افریقہ کے سلیکٹرز نے انہیں آسٹریلیا کے دورے کے ایک روزہ میچ کے لیے بلایا جس میں وی بی سیریز بھی شامل تھی۔

حوالہ جات
---------
**حمید شیخ** پاکستان کے ایک معروف اداکار اور پروڈیوسر ہیں ۔ وہ *خدا کے* *لیئے* ، *آپریشن O21* اور *مور* میں اپنے اہم کرداروں کے لیے مشہور ہيں ۔

ذاتی زندگی
----------

اردو ، ہندی ، براہوی ، سندھی ، پنجابی ، دری ، فارسی ، سرائیکی ، بلوچی اور ہندکو میں عبور ہے۔

کیریئر
------

### ابتدائی کیریئر

2001 میں فری لانس پروڈیوسر ، کیمرا مین اور مترجم کی حیثیت سے سی این این کے لیے کام کیا۔

### قندھار بریک

سن 2008 میں ، حمید شیخ نے ***قندھار بریک*** کی تیاری کا آغاز کیا ، جو سن 1999 میں قائم کیا گیا ایک سیاسی تھرلر سیٹ تھا ، جس میں ایک ایسے انگریز کی کہانی سنائی گئی تھی ، جسے افغانستان میں طالبان حکومت سے بچنا ہوگا۔ صحرا میں نائٹ سین کی فلم کی شوٹنگ کے دوران ، طالبان سے وابستہ ایک گروپ نے فلم کے عملے کے پاکستانی ممبروں پر حملہ کیا۔ عملہ کے چار افراد کو کمپاؤنڈ چھوڑتے ہوئے اور سیٹ پر پہنچتے ہوئے گولی مار دی گئی۔ وہ سب بچ گئے۔ فلم کے مرکزی کردار کی طرح ہدایتکار ڈیوڈ وہٹنی اور ان کے عملے کو مقامی سکیورٹی فورسز کی مدد سے پاکستان چھوڑنے پر مجبور کیا گیا تھا۔ اس وقت تک صرف 75٪ شوٹ مکمل ہوا تھا۔ بعد میں ، شیخ نے بقیہ حصے کے لیے فنڈ کا بندوبست کیا ، جسے تیونس میں فلمایا گیا تھا۔ 

### مور

حمید شیخ کو فلم مور کے لیے ایک کردار جن کے خاندان میں ایک ریلوے اسٹیشن کی بندش کی وجہ سے متاثر کیا گیا تھا کے کردار ادا کرنے کے لیے، جامی، ڈائریکٹر اور مصنف کی طرف سے رابطہ کیا گیا تھا ژوب ویلی ، بلوچستان. کردار کی تیاری میں ، شیخ نے بہت محنت کی اور اپنی چال ڈھال اور چلنے کے انداز کو تبدیل کیا۔ انہوں نے اپنے کردار کو "حقیقی طور پر چیلنجنگ" قرار دیا ، لیکن انہوں نے اس منصوبے کے لیے کوئی فیس وصول نہیں کی کیونکہ ان کا خیال ہے کہ یہ فلم بلوچستان کے نوجوان اداکاروں کے لیے دروازے کھول دے گی۔

فلمو گرافی
----------

### فلم

| سال | عنوان | کردار | ڈائریکٹر | نوٹ |
| --- | --- | --- | --- | --- |
| 2007 | *خدا کے لیئے* | شیر شاہ | شعیب منصور |  |
| 2009 | *قندھار بریک: جنگ کا قلعہ* | عمر بلوچ | ڈیوڈ وہٹنی |  |
| 2013 | *ہارٹ اینڈ مائند* | طارق | چارلی گیلن | مختصر فلم |
| 2014 | *O21* |  | جامع |  |
|
| 2015 | *عبد اللہ: آخری گواہ* | N / A | ہاشم ندیم | کینز فلم فیسٹیول میں نمائش کے لئے |
| 2015 | *مُور* | واحد | جامع |  |

### ٹیلی ویژن

| سال | عنوان | کردار | ڈائریکٹر | نوٹ |
| --- | --- | --- | --- | --- |
| 1984 | *نقاب سنگ* |  |  |  |
| 20-- | *زنجیر* | علی جان | سید فیصل بخاری |  |
| 19-- | *واپسی* |  | - |  |
| 1995 | *کل* |  | - | جمال شاہ کے ساتھ مل کر تیار کیا |
| 19-- | *واپسی کی بات* |  | محمد نواز مگسی |  |
| 19-- | *عشق* |  | بابر جاوید |  |
| 19-- | *مٹی* |  | امان اللہ ناصر |  |

ایوارڈز اور نامزدگی
-------------------

* 2005 پہلا انڈس ڈراما ایوارڈ : معاون کردار میں بہترین اداکار ڈراما سیریل کے لیے نامزد

مزید
----

* لالی ووڈ اداکاروں کی فہرست

حوالہ جات
---------

1. ↑  ربط : انٹرنیٹ مووی ڈیٹابیس آئی ڈی   — اخذ شدہ بتاریخ: 25 جون 2019
2. 1 2  "Hameed Sheikh — when mountains speak, wise men listen"
3. ↑  Mohammad Kamran Jawaid (27 April 2019), "I feel people outside Pakistan recognise my talents more, says Hameed Sheikh", *Dawn News*. Retrieved 29 April 2019.
4. ↑  "Film-makers under fire"

بیرونی روابط
------------

* انٹرنیٹ مووی ڈیٹابیس (IMDb) پر حمید شیخ
سابقہ **کریڈٹ بینکن**، سٹاکہوم سویڈن جو **سٹاکہوم سنڈروم** سے منسوب ہے
نفسیات میں **اسٹاکہوم سنڈروم** ایک ایسی نفسیاتی بیماری کا نام ہے جس میں مغوی اغوا کنندہ یا جنسی زیادتی کا شکار، زیادتی کرنے والے کا ہمدرد اور بعض حالات میں اسُ کے عشق میں گرفتار ہوجاتا ہے اور کبھی اس کا دفاع بھی کرنے لگتا ہے۔۔
مغربی دنیا میں یہ اصطلاح اس وقت وجود میں آئی جب 1973میں سٹاک ہوم ۔ سویڈن کے ایک شہر میں جیل سے فرار قیدی ایک بنک میں داخل ہوا، گارڈ کو گولی ماری اور چار لوگوں کو ایک کمرے میں بند کر کے یرغمال بنا لیا۔ اور انتطامیہ کو پیسوں اور محفوظ راستہ دینے کی شرائط رکھ دیں۔
ایک ہفتہ کے محاصرے کے بعد اس کو گرفتار کر کے یرغمالیوں کو رہا کروا لیا گیا۔
لیکن انتطامیہ اور نفیسات کے ماہرین کے لیے اس وقت عجیب صورت حال پیدا ہو گئی جب چاروں یرغمالیوں نے اس ملزم کی حمایت میں بیان دے دیا کہ وہ ایک بہت اچھا انسان ہے۔ نہ صرف اس کی حمایت کی بلکہ انھوں نے مل کر اس کی رہائی کے لیے باقاعدہ مہم چلائی اور چندہ بھی جمع کیا اور باقاعدہ اس کا ساتھ دیا۔
دنیا بھر کے ماہرین نفسیات کو اس دماغی کیفیت اور بیماری کا پہلی بار پتہ چلا اور یوں اسے سٹاک ہوم سینڈورم کا نام دیا گیا۔

حوالہ جات
---------

1. ↑  Nathalie de Fabrique، Stephen J. Romano، Gregory M. Vecchi، Vincent B. van Hasselt (July 2007)۔ "Understanding Stockholm Syndrome" (PDF)۔ FBI Law Enforcement Bulletin۔ Law Enforcement Communication Unit۔ **76** (7): 10–15۔ ISSN 0014-5688۔ 24 دسمبر 2018 میں اصل (PDF) سے آرکائیو شدہ۔ اخذ شدہ بتاریخ 17 نومبر 2010  الوسيط `|url-status=` تم تجاهله (معاونت)
2. ↑  "'Stockholm syndrome': psychiatric diagnosis or urban myth?"۔ Department of Psychiatry and Behavioural Sciences, Hampstead Campus (بزبان London and uk.)۔ Royal Free and University College Medical School۔ 2007 November 19.۔ PMID 18028254  Cite uses deprecated parameter `|coauthors=` (معاونت); تحقق من التاريخ في: `|date=` (معاونت); `|coauthors=` بحاجة لـ `|author=` (معاونت) صيانة CS1: لغة غير مدعومة (link)
**دل کی رانی** (انگریزی: Dil Ki Rani)
1947ء کی ہندی زبان کی فلم ہے جسے پی وی بینکر نے پروڈیوس کیا تھا۔ فلم کی ہدایات موہن سنہا نے دی ہیں۔ فلم میں راج کپور اور مدھوبالا، شیام سندر، بدری پرساد اور منشی خنجار کے ساتھ مرکزی کردار ادا کر رہے ہیں۔ فلم کی موسیقی سچن دیو برمن (ایس ڈی برمن) نے ترتیب دی تھی۔  یہ فلم موہن سنہا کی لکھی کہانی پر مبنی تھی۔

کہانی
-----

مادھو ایک ایسا شاعر ہے جس کے گانے ریڈیو پر چلتے ہیں۔ اسے اس کے بہترین دوست بانکے نے مادھو کہا ہے۔ راج کماری، مادھو کے گانوں کی ایک بہت بڑی مداح، اپنے والد سے ایک نیوز پیپر پبلشر سے کہتی ہیں کہ وہ ان کی نظمیں اخبار میں شائع کریں تاکہ ان کے اخبار کے قارئین کی تعداد میں اضافہ ہو۔
جلد ہی اسے مادھو کا پتہ چل جاتا ہے کہ وہ اس سے پیار کرتی ہے۔ جس دن راج کماری کے والد ٹھاکر سنگرام سنگھ مادھو سے ملنے آتے ہیں، ایک حادثہ ہوتا ہے اور راج کماری کی ساڑھی جل جاتی ہے۔
اس موقع پر راج کماری کے والد کمرے میں داخل ہوتے ہیں اور بانکے کو غلطی سے مادھو سمجھ لیتے ہیں۔ انہیں بانکے بہت پسند آ جاتا ہے۔
ٹھاکر نے مادھو پر بانکے کو پسند کرنے کی بہت سی وجوہات تلاش کیں، لیکن راج کماری کو راضی کرنے میں ناکام رہے۔ بعد میں ٹھاکر نے راج کماری کی خواہش کو اپنے اندرونی مقاصد کے سامنے در کر دیا اور فیصلہ کیا کہ وہ مادھو اور راج کماری کو الگ کر دیں۔
اپنے معاون منشی کی مدد سے ٹھاکر ان کو الگ کرنے کے لیے مختلف طریقے آزماتا ہے لیکن بری طرح ناکام ہو جاتا ہے۔ بعد میں بانکے مادھو کو راضی کرتا ہے کہ وہ اپنے عاشق کو اس کے لیے چھوڑ دے جس کے لیے مادھو راضی ہو جاتا ہے اور اس کے سامنے پاگل پن کے کام کرتا ہے۔

مزید دیکھیے
-----------

* ہندوستانی سنیما

حوالہ جات
---------

1. ↑  "Dil ki Rani | Upperstall.Com"۔ old.upperstall.com۔ 16 جنوری 2021 میں اصل سے آرکائیو شدہ۔ اخذ شدہ بتاریخ 28 جنوری 2021  الوسيط `|url-status=` تم تجاهله (معاونت)
2. 1 2  "IMDB-Dil Ki Rani"۔ 1947